VS002528
Datum: 2001-04-02T02:00:00.000+02:00
datum_sodbe_i_stopnje: 2012-09-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost
skupina: poškodbe glave in možganov in njihove posledice - poškodbe sluha in njihove posledice - poškodbe hrbtenice in reber in njihove posledice
fischer: zelo hudi primeri
odskodnina: 55.000 EUR ? znesek dosojene odškodnine je bil ustrezno znižan glede na 50% soodgovornost oškodovanca
opombe: II Ips 280/2013 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Zaradi vožnje v mraku z neprižganimi oz. neobstoječimi žarometi, neuporabe smerokazov na motornem kolesu in nedovoljenega prehitevanja v križišču, je bila soodgovornost oškodovanca ocenjena na 50%.

## Ponesrečenec

.

## Škodni dogodek

Prometna nesreča – voznik osebnega vozila mu je kot vozniku motornega kolesa zaprl pot z neprevidnim zavijanjem.

## Poškodba

Zlom lobanjskega dna, zlom leve senčne kosti, udarnina možganov z otekanjem in krvavitvijo v levi senčni reženj, krvavitev v srednje uho obojestransko, raztrganina na levem uhlju, zlom spodnje čeljustnice desno, zlom leve ključnice, zlom drugega desnega rebra, obojestranska okvara obraznega živca, okvara srednjega ušesa levo s posledično naglušnostjo in slabšim zapiranjem desnega očesa.

## Telesne bolečine

40.000 EUR Stalne zmerne telesne bolečine – 2 tedna, nato občasne lahke do zmerne telesne bolečine v obliki glavobolov, ki jih bo trpel tudi v bodoče, predvsem ob obremenitvah, vročini, hrupu, in spremembah vremena.

#### Hospitalizacija

Operativni poseg na ušesu zaradi posledic perforacije bobniča

#### Ambulantno zdravljenje

Številni pregledi pri raznih specialistih (najmanj 20).

#### Rehabilitacija

Več rehabilitacij.

#### Nevšečnosti med zdravljenjem

Dolgotrajno zdravljenje - umetna koma, reanimacija, jemanje antibiotikov in analgetikov, umetna ventilacija in drenaža, popolna odvisnost od drugih. Preventivno zdravljenje s tabletami za preprečitev epileptičnih napadov – 3,5 let. Preiskave – MR, EEG, EMG obraznih mišic, VTG, ADG, psihološka obravnava, elektrostimulacija obraznih mišic. Obravnava pri logopedu in psihologu. Zaradi perforacije bobniča je prišlo do vnetja in pretresa možganov, ki je prerasla v kombinirano naglušnost levega ušesa srednje stopnje, vnetja pa v kronična. Z operativnim posegom je bil odstranjen vzrok vnetij, funkcija slušnega organa pa se ni izboljšala. Obojestranska paraliza obraznih živcev perifernega tipa hujše stopnje, ki se ne bo popravila – obstaja le možnost operativne terapije z rekonstruktivnimi ukrepi z negotovim uspehom. Leva stran čela je negibna, desno lahko le minimalno giba. Desno oko ostaja za 5 mm odprto, levo za 2 mm – ne more jih povsem zapreti. Ustne kote premika minimalno, le nakazujejo se gibi med govorjenjem.

## Strah

3.000 EUR Ob poškodbi je bil nezavesten, zato se nesreče ne spominja. Sekundarni strah – leto dni je bil zaskrbljen za zdravje, strah je bil lažji. Strah enake intenzitete je doživljal tudi kasneje ob kontrolnih pregledih pri zdravniku in ob operaciji in hospitalizaciji na ORL oddelku.

## Zmanjšanje življenjske aktivnosti

Odločitev v tem delu ni revizijsko izpodbijana

## Skaženost

12.000 EUR Obrazni gibi so okrnjeni, mimika med govorjenjem je osiromašena, za čustvene odzive nima ustreznega zunanjega izraza. Oči lahko zapira le delno. Izgovarjava je manj razločna. Njegova samopodoba je zato zelo zmanjšana, težje navezuje socialne stike in se počuti manj vrednega.

---

OZ člen 179